die wynnenˀ lande die tvoirsˀ godshuys onder zijn
ploegh gehouden heeft houdenˀ omtrent xxi boendˀ
Item noch den hof vander waterleiden te hever
straten weert Item eenen hoff gelegen voir de porte
vandˀ banc Item eenen beempt gelegen te cortbeke
over die opte dile Item eenen beempt gelegen
opten lovenenbeempt Te houden enˀ te hebben
den vorsˀ tˀmijn dueˀnde dueˀnde onder eˀnigen pacht
oft ghelt dair af te gheven mair dair voir sal
hij doen die diensten enˀ corweyden hier na bescreveˀ
inden yersten sal de vorsˀ wynne doen den hers op
sijnen cost een corweye alle weken met eenen
wagen enˀ vijf peerden enˀ met twee knapen Item
wart also dat gemeyn oirloghe waeˀ bynnen oft buyteˀ
lants dan sal de vorsˀ wynne oic dienen op
sijnen cost zondˀ afslach vandˀ corweiden vorscrˀ
Behoudelic dien oft hij inden vorsˀ dienst doende
buyten lants verlore zijneˀ wagen en perden dat
tvoirsˀ godshuys hem dat oprichten enˀ betalen sall
ter goedˀ knapen prise Oic zoe en mach de
voirsˀ wynne den vorsˀ diense oft corweiden
net afcoepen aenden here mair hij moet selve
die doen gelijc voirsˀ steet Item sal de voirsˀ wyˀne
halen alle die beringht diemen int voirsˀ godshˀ
behoeveˀ sal gelijc men hem die bewisen sal Item
sal de voirsˀ wynne den voirsˀ godshuyse op sijnen
cost halen alle tyˀmerhout steene gthiegelen enˀ
alle andeˀ dingen alse die wynne oft tvorsˀ
godshuys behoeven sal Item sal de voirsˀ wyˀne
den vorsˀ godshˀ leveˀn alle jare iiii goedˀ custbaerdˀ
wijngart staken Item sal de selve wynne jairlix
leeveˀn den vorsˀ tˀmijn dueˀnde vier vonder
mest met vijf pˀden enˀ dat vueˀn opdes voirscrˀ
godshuys wijngarde Item sal de selve wynne
mijndˀ vruwen voirsˀ oft de jouffrˀ aldair vueˀn
ter bedevaerden oft elder in hueˀ hoeve als sijs
te doen sullen hebben Item sal de selve wynne
de vorsˀ goede wel ende lofflijc beheymeˀ enˀ bevredeˀ